Metair en UWK se projek hou SA aan voorpunt - Metair
Metair en UWK se...
“Dit is ’n belangrike skuif vir Metair wat altyd beskikbare LiIon-oplossings van verskaffers verder aan in die vervaardigingsketting verkry het,” sê die groep in ’n verklaring. In Suid-Afrika sal Metair saam met die Universiteit van Wes-Kaapland (UWK) werk waar die South African Institute for Advanced Materials Chemistry (SAIAMC), die enigste gidsprojek vir die vervaardiging van LiIon-batteryselle in Afrika het.
Produksie sal op produkte soos selle vir mynkoplampe, LiIon-motorbatterye en batterye vir die herlaai van sonkragpanele fokus. Die opberging van energie is ’n belangrike fokusgebied vir baie internasionale bedrywe, sê Theo Loock, uitvoerende hoof van Metair. “Suid-Afrika is aan die voorpunt van die LiIon-tegnologie vir batterye.
Ons glo dit moet gehandhaaf word gegewe die internasionale verskuiwing na elektriese voertuie en hernubare energiebronne wat op plaaslike grondstowwe en produksiegeriewe staatmaak om koste te verminder.”
Netwerk24 – deur Vida Booysen